stanford-oval/wikipedia huggingface dataset:
האגודה האמריקנית לכימיה
ארגון > חטיבות טכניות

האגודה האמריקנית לכימיה הקימה לראשונה חטיבות טכניות בשנת 1908 כדי לטפח חילופי מידע בין מדענים העובדים בתחומי כימיה או תחומי עניין מקצועיים מסוימים. הפעילויות כוללות ארגון מפגשים טכניים בישיבות האגודה, פרסום ספרים ומשאבים, ניהול פרסים והרצאות וניהול אירועים אחרים. חמש החלוקות המקוריות היו: 1) כימיה אורגנית, 2) כימאים תעשייתיים ומהנדסים כימיים, 3) כימיה חקלאית ומזון, 4) כימיה של דשנים, 5) כימיה פיזיקלית ואי־אורגנית. נכון לשנת 2020, יש 32 חטיבות טכניות:
כימיה חקלאית ומזון
אגרוכימיה
כימיה אנליטית
טכנולוגיה ביוכימית
כימיה ביולוגית
פיתוח וניהול עסקי
כימיה של פחמימות
קטליזה מדע וטכנולוגיה
תאית וחומרים מתחדשים
חינוך כימי
בריאות כימית ובטיחות
כימואינפורמטיקה
טוקסיקולוגיה כימית
כימיה ומשפט
כימיה קולואידית ומשטחית
מחשבים בכימיה
אנרגיה ודלקים
כימיה סביבתית
כימיה פלואורית
גאוכימיה
היסטוריה של כימיה
כימיה תעשייתית והנדסית
כימיה אנאורגנית
כימיה רפואית
כימיה וטכנולוגיה גרעינית
כימיה אורגנית
כימיה פיזיקלית
כימיה פולימרית
חומרים פולימריים: מדע והנדסה
יחסים מקצועיים
גומי
עסקים כימיים קטנים
ארגון > סניפים ארציים

סניפים ארציים מקומיים אושרו בשנת 1890 והם יחידות אוטונומיות של האגודה האמריקנית לכימיה. הסניפים בוחרים מנהלים משלהם ובוחרים נציגים בארגון האגודה האמריקנית לכימיה הלאומי. הסניפים המקומיים מספקים גם הזדמנויות פיתוח מקצועי לחברים, מארגנים אירועי הסברה לקהילה, מציעים פרסים ומנהלים פעילויות אחרות. הסניף ברוד איילנד היה הסניף המקומי הראשון של האגודה שניפתח בשנת 1891. נכון לשנת 2020, יש 185 סניפים מקומיים של האגודה האמריקנית לכימיה בכל 50 המדינות, מחוז קולומביה ופוארטו ריקו.
ארגון > סניפים בין־לאומיים למדעי הכימיה

סניפים בין־לאומיים למדעי הכימיה מאפשרים לחברי האגודה האמריקנית לכימיה מחוץ לארצות הברית להתארגן באופן מקומי לחילופים מקצועיים ומדעיים. נכון לשנת 2020, יש 25 סניפים בין־לאומיים למדעי הכימיה:
אוסטרליה
איחוד האמירויות הערביות
אזור הבירה הלאומית של סין (ג'ינגג'יג'י)
ברזיל
גאורגיה
דרום אפריקה
דרום מערב סין
דרום קוריאה
הודו
הונג קונג
הונגריה
הרפובליקה של סין (טאיוואן)
ירדן
ישראל
מלזיה
ניגריה
עיראק
ערב הסעודית
פקיסטן
פרו
קולומביה
קטר
רומניה
שאנגחאי
תאילנד
פעילות חינוכית

האגודה מממנת את אולימפיאדת הכימיה האמריקנית הלאומית, תחרות שבאמצעותה נבחר לבסוף צוות בן ארבעה אנשים לייצג את ארצות הברית באולימפיאדת הכימיה הבינלאומית.
האגודה מחלקת החינוך בתחום הכימיה מספקת מבחנים עבור תת־תחומים מגוונים של הכימיה. שני המבחנים היותר שכיחים הם מבחנים ברמת סטודנטים לתואר ראשון עבור כימיה כללית וכימיה אורגנית כל אחד מהמבחנים מכיל 75 שאלות רבות ברירה. הזמן המוקצה לכל מבחן הוא 110 דקות.
המחלוקת בנוגע ל PubChem

מאז הקמת בסיס הנתונים לתרכובות כימיות, המכונה PubChem, על ידי המרכז הלאומי למידע ביוטכנולוגי שידלה האגודה את המרכז ואת הגופים המפקחים עליו להפסיק את מאמצי הרחבת בסיס הנתונים. הסיבה היא שהאגודה משווקת את שירות התקצירים בכימיה הפרטי שלה. ב־23 במאי, שנת 2005, יצאה האגודה בהצהרה לעיתונות :
"האגודה מאמינה אמונה שלמה שהממשל הפדרלי אינו צריך להפוך למוציא לאור הנתמך בכספי משלם המיסים. על ידי איסוף, ארגון והפצת מידע אודות מולקולות קטנות אשר מהווה שכפול לשירות התקצירים בכימיה של האגודה, החל המרכז הלאומי למידע ביו־טכנולוגי לצעוד במסלול למחקר מדעי בלתי מוגבל..."
הערות שוליים

↑  American Chemical Society Founded 1876, John W. Draper: First President, באתר American Chemical Society
| --- | --- |
בקרת זהויות :  NLI: 987007257764905171  BIBSYS: 90054549  BNE: XX134055  BnF: cb12183985p (data)  CANTIC: a12327815  CiNii: DA00350159  GND: 853-9  ISNI: 0000 0001 0944 0166  LCCN: n78088941  LNB: 000060295  NDL: 00333741  NKC: ko2002148933  NLA: 35004648  NLK: KAB201904777  NSK: 000318312  RERO: 02-A000006736  SUDOC: 030423414  VIAF: 143644441   WorldCat (עם VIAF): 143644441
דיוקן עצמי ללא זקן

| --- | --- |

 מידע כללי
 צייר:  וינסנט ואן גוך
 תאריך יצירה:  1889
 טכניקה וחומרים:  שמן על בד
 ממדים בס"מ
 רוחב:  31 ס״מ 
 גובה:  40 ס״מ 
 
הצייר ההולנדי וינסנט ואן גוך מזרם הפוסט-אימפרסיוניזם צייר דיוקן עצמי באמצעות צבע שמן בספטמבר 1889. ייתכן כי זהו הדיוקן העצמי האחרון שנוצר על ידו.
אודות היצירה

הדיוקן נוצר מיד לאחר שואן גוך התגלח. ההיסטוריון הלסקר סבר כי דיוקן זה נעשה בארל לאחר התקרית שבה ואן גוך חתך לעצמו את אוזן שמאל בעקבות מריבה עם ידידו הקרוב, פול גוגן. השניים גרו יחדיו באותו חדר במימונו של תיאו, אחיו של ואן גוך. הלסקר ביסס את טענתו בכך שבשתי דיוקנאות (F527 ו-F529) שבהן ואן גוך חבוש באוזנו הוא גם מגולח. הדיוקן העצמי ללא זקן מופיע בגרסה השלישית והקטנה ביותר של "חדר שינה בארל" שנמצאת במוזיאון ד'אורסה, פריז.
המוטיב המרכזי ביצירה הוא עיניו של ואן גוך. מבטו מביע עצב המשקף את הלך רוחו של הצייר. נדבך נוסף שנהוג לייחס לדיוקן הוא חוסר האונים בו הוא שרוי. החוסר בזקן, המאופיין עם ואן גוך, משווה לו מראה נערי המוסיף לתחושת חוסר האונים ולפגיעותו.
היסטוריונים חלוקים האם זהו הדיוקן העצמי האחרון שצייר ואן גוך או שמא דיוקן עצמי הוא האחרון שנוצר על ידו. הדיוקן ניתן לאמו של ואן גוך כמתנת יום הולדת.
הדיוקן הוא אחת מהיצירות היקרות ביותר שנמכרו אי פעם. הדיוקן נמכר ב-71.5 מיליון דולר בשנת 1998 בניו יורק סיטי. בזמנו, זו הייתה היצירה השלישית בשווייה הנמכרת ביותר בכל הזמנים (בהתאם לאינפלציה).
הערות שוליים

↑  דיוקן עצמי במוזיאון ד'אורסה, ‏23 בפברואר 2015
↑  https://www.thehistoryofart.org/vincent-van-gogh/self-portrait-without-beard/
↑  http://vangoghletters.org/vg/letters/let806/letter.html#n-16
| וינסנט ואן גוך |
| --- | --- | --- |
| יצירותיו | אגוסטינה סגטורי יושבת בקפה דו טמבורין • אוכלי תפוחי האדמה • אירוסים • בית החולים בארל • בית העירייה באובר • ברושים • גולגולת עם סיגריה בוערת • גן בית הכומר בנונן • גשר לנגלואה בארל • דיוקנו של ד"ר גאשה • דיוקנו של פר טנגי • דיוקן אמו של האמן • דיוקן עצמי ללא זקן • דיוקן עצמי עם אוזן חבושה • דיוקן עצמי של ואן גוך • דיוקנאות של וינסנט ואן גוך • דיוקנה של מאדאם ז'ינו • דרך ברושים וכוכב • דרך ליד ארל • הבית הלבן לעת לילה • הבית הצהוב • הזואווי • הרועה (על פי מילה) • זיכרון הגן באטן • חדר שינה בארל • החמניות • הכיסא של ואן גוך • הכנסייה באובר • הכרם האדום • לה מוסמה • ליל כוכבים • ליל כוכבים מעל הרון • מרפסת בית הקפה בלילה • משפחת רולין • נוף מושלג • נוף עם כרכרה ורכבת • נופי פריז מחדרו של וינסנט ברו לפיק • סמטת אליסקאמפס • סרטן על גבו • עגלה ופר שחור • על סף הנצח • עצי זית •  פרחי פרג • פריחות שקד • קפה הלילה • שדה חיטה עם ברושים • שדה חיטה עם עורבים • שדה חיטה עם עפרוני • שורשי עץ • שני סרטנים |  |
| סרטים | תאווה לחיים (1956) • חלומות (1990) • וינסנט ותיאו (1990) • לאהוב את וינסנט  (2017) • ואן גוך: בשערי הנצח (2018) |  |
| ראו גם | תאו ואן גוך • מוזיאון ואן גוך • מוזיאון ד'אורסה |  |
| --- | --- |
בקרת זהויות :  RKDimages ID: 148666
ד'ת"ך

ד'ת"ך (4420)  היא שנה עברית  אשר  החלה ביום א' בתשרי, אור ל-23 בספטמבר 659 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 660. שנה מסוג בחג, איננה מעוברת, ואורכה 353 ימים. זו שנה שלישית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
די. ג'יי. קורטונה

| --- | --- |

 לידה:  23 במאי 1980 (בן 44) ניו הייבן, ארצות הברית 
 מדינה:  ארצות הברית 
 תקופת הפעילות:  מ-2002 
 מקום לימודים:  אוניברסיטת נורת'איסטרן 
 פרופיל ב-IMDb
 
דונלד ג'וזף קוטרונה (באנגלית: Donald Joseph Cotrona נולד ב-23 במאי, 1980) הוא שחקן אמריקאי.
ביוגרפיה

קוטרונה נולד בניו הייבן, קונטיקט. אמו, שרי, היא מורה, ואביו, דונלד, עובד בחברת מיחזור. קוטרונה ממוצא איטלקי. הוא החל ללמוד משפטים באוניברסיטת נורת'איסטרן בבוסטון, אבל לאחר התמחות קיץ במשרד עורכי דין, הוא הבין שהוא לא אוהב לעבוד עם עורכי דין. בשנה ב' הוא עבר ללמוד משחק. במהלך חופשת האביב שלו, הוא נסע לבקר חבר בלוס אנג'לס ולא חזר לקולג'.
קריירה

לאחר כמה תפקידי אורח, קוטרונה היה מועמד לתפקיד ריאן אטווד בסדרת הטלוויזיה The O.C. אך את התפקיד קיבל השחקן בן מקנזי. זמן קצר לאחר מכן, קוטרונה לוהק לתפקיד הראשי הגברי בדרמה אחרת של פוקס משנת 2003, Skin, בהפקת ג'רי ברוקהיימר. קוטרונה גילם את אדם רואם, בנו של התובע המחוזי של לוס אנג'לס. הסדרה בוטלה לאחר שידור שלושה פרקים, עקב רייטינג נמוך וקווי הסיפור השנויים במחלוקת. כל שמונת פרקי הסדרה הוצגו בערץ "SOAPnet" ב-2005.
בשנת 2005 הופיע קורטונה בסרט האימה "ונום", שבויים על ידי ג'ים גילספי. שנה לאחר מכן שיחק קוטרונה "Love is the Drug".
בשנת 2005, קוטרונה שוב קיבלה תפקיד ראשי בסדרת טלוויזיה, כשגילם את שון מאת'רס, עובד חנות פרחים עם עבר אפל שהוא אחד מקבוצת זוכי לוטו, בסדרת הטלוויזיה "עלה נופל".
קוטרונה לוהק לתפקיד סופרמן בסרט המתוכנן של אולפני האחים וורנר: "Justice League: Mortal", אך לאחר בעיות שנבעו משביתת גילדת הסופרים של אמריקה בשנים 2007–2008 וחששות הפקה אחרים, הסרט בוטל.
בשנת 2010 הופיע קוטרונה בסרטג'ון היקר.  בפברואר הוא לוהק לתפקיד הבלש ג'ון סטון בפיילוט ABC 187 דטרויט, בו משחקים בין היתר גם מייקל אימפריולי, שון מג'ומדר וארין קאמינגס . כאשר ABC הזמינה את הסדרה היא שונה לשמה ל- "דטרויט 1-8-7". דמותו נהרגה בפרק השישה עשר של הסדרה.
בשנת 2013 גילם קוטרונה את פלינט, אחד התפקידים הראשיים, בסרט ההמשך ג'י איי ג'ו: סוגרים חשבון.
במרץ 2014 שודרה סדרת הטלוויזיה של האימה "Dask to Dawn", שפותחה על ידי רוברט רודריגז על בסיס סרט אימה באותו השם. קוטרונה גילם את סת' גקו בסדרה, בהיותו חבר בצוות השחקנים הראשי עד לסיום הסדרה ב-2016 .
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | ונום | שון |  |
| 2006 | Love is the Drug | לוקאס מיטשל |  |
| 2010 | ג'ון היקר | נודלס |  |
| 2013 | ג'י איי ג'ו: סוגרים חשבון | דשיאל ר. פיירבורן |  |
| 2019 | שהאזאם | גיבור העל פדרו |  |
| 2023 | שהאזאם! 2: זעם האלים | גיבור העל פדרו |  |
| 2023 | ספיי קידס: ארמגדון | דוולין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | חוק וסדר: מדור מיוחד | דונובן אלוורז | פרק אחד |
| 2003–2005 | Skin | אדם רואם | 8 פרקים |
| 2006 | עלה נופל | שון מאת'רס | 13 פרקים |
| 2010–2011 | דטרויט 1-8-7 | ג'ון סטון | 16 פרקים |
| 2014 | מטאדור | אורח מסיבה | פרק אחד |
| 2014–2016 | From Dusk till Dawn: The Series | סת' גקו | 30 פרקים |
| 2020 | הטובות למשטרת אל איי | לוקה ורונה | 4 פרקים |
הערות שוליים

↑  "D.J. COTRONA Detective John Stone on ABC's "Detroit 1-8-7"" (הודעה לעיתונות). ABC Medianet. אורכב מ-המקור ב-5 במאי 2012. נבדק ב-5 בפברואר 2011. {{cite press release}}:  (עזרה)
1 2 3  Bianco, Robert (20 באוקטובר 2003). "For D.J. Cotrona, 'Skin' is in". USA Today. נבדק ב-8 באפריל 2010. {{cite news}}:  (עזרה)
↑  "NBC GETS SURGE FROM 'WINDFALL,' NEW DRAMA SERIES FOR MID-SEASON 2005-06". thefutoncritic.com. 21 ביולי 2005. נבדק ב-12 באפריל 2010. {{cite web}}:  (עזרה)
↑  Cieply, Michael (1 במרץ 2008). "A Film's Superheroes Face Threat of Strike". The New York Times. נבדק ב-12 באפריל 2010. {{cite news}}:  (עזרה)
↑  "allmovie.com – dear john – cast". Allmovie. אורכב מ-המקור ב-17 בפברואר 2010. נבדק ב-12 באפריל 2010. {{cite web}}:  (עזרה)
↑  "Dear John". Il Sole 24 Ore (באיטלקית). 7 במאי 2010. נבדק ב-19 במאי 2010. {{cite news}}:  (עזרה)
↑  "2010 ABC PROGRAM DEVELOPMENT GUIDE - DRAMA SERIES". thefutoncritic.com. 25 במרץ 2010. נבדק ב-8 באפריל 2010. {{cite web}}:  (עזרה)
↑  "DEVELOPMENT UPDATE: TUESDAY, FEBRUARY 23". thefutoncritic.com. 23 בפברואר 2010. נבדק ב-24 בפברואר 2010. {{cite web}}:  (עזרה)
↑  "'G.I. Joe': RZA Joining Sequel (Exclusive)". The Hollywood Reporter. 27 ביוני 2011. {{cite web}}:  (עזרה)
↑  Petski, Denise (26 באוקטובר 2015). "'From Dusk Till Dawn: The Series' Renewed For Season 3 On El Rey Network". {{cite web}}:  (עזרה)
↑  "'Spy Kids' Reboot Has Wrapped Production". Collider. 2 בספטמבר 2022. {{cite web}}:  (עזרה)
| --- | --- |
בקרת זהויות :  GND: 1069208663  ISNI: 0000 0003 5766 7765  LCCN: n2011078175  VIAF: 200823463   WorldCat (עם VIAF): 200823463
האיש שהמציא את חג המולד

| --- | --- |

כרזת הסרט הרשמית
 מבוסס על:  "מזמור חג המולד" מאת צ'ארלס דיקנס "האיש שהמציא את חג המולד" מאת לה סנדיפורד
 בימוי:  בהרט נאלורי 
 הופק בידי:  רוברט מיקלסון איאן שרפלס פאולה מזור מיטשל קפלן אנדרו קרפן ואדים ז'אן
 תסריט:  סוזן קווין 
 עריכה:  סטיבן או'קונול ג'יימי פירסון
 שחקנים ראשיים:  דן סטיבנס ג'ונתן פרייס כריסטופר פלאמר 
 מוזיקה:  מייקל דאנה 
 צילום:  בן סמית'רד 
 מדינה:  אירלנד 
 חברת הפקה:  Parallel Films Rhombus Media
 חברה מפיצה:  Bleecker Street
 שיטת הפצה:  וידאו על פי דרישה 
 הקרנת בכורה:  3 בנובמבר 2017
 משך הקרנה:  104 דק' 
 שפת הסרט:  אנגלית 
 סוגה:  דרמה היסטורית
 הכנסות באתר מוג'ו:   themanwhoinventedchristmas
 אתר רשמי
 דף הסרט ב־IMDb
 
האיש שהמציא את חג המולד (באנגלית: The Man Who Invented Christmas) הוא סרט דרמה מסוגת דרמה היסטורית שנכתב על ידי התסריטאית סוזן קווין ומבוים על ידי הבמאי בהאראט נאלורי. הסרט מבוסס על ספרו באותו השם שנכתב על ידי ההיסטוריון לה סנדיפורד, והוא מגולל את האירועים שהובילו את דיקנס הצעיר (בגילומו של סטיבנס) לכתיבת אחד מחיבוריו הנודעים - "מזמור חג המולד" וליצירת דמותו של אבנעזר סקרוג' הקמצן (בגילומו של פלאמר). צילומי הסרט החלו ב-22 בדצמבר 2016, והוא יצא לאקרנים ב-3 בנובמבר 2017.
תקציר העלילה

הסרט מגולל את אירועי ששת השבועות הקדחתניים בהם יצר דיקנס את החיבור "מזמור חג המולד", וחושף את התהליך הקסום בו דיקנס הביא לחיים את אבנעזר סקרוג (פלאמר), טים הזעיר ושאר הדמויות המופיעות בחיבור זה.
באוקטובר 1843 לאחר שסבל מכישלון שלושת ספריו האחרונים ודחיות חוזרות ונשנות מהמו"לים שלו. צ'ארלס דיקנס (סטיבנס) יוצא לכתוב ולהוציא לאור את הספר שיכלכל את משפחתו ויחיה מחדש את הקריירה שלו.
צוות השחקנים

דן סטיבנס - צ'ארלס דיקנס
כריסטופר פלאמר - אבנעזר סקרוג'
ג'ונתן פרייס - ג'ון דיקנס, אביו של צ'ארלס
סיימון קאלו
דונלד סאמפטר - ג'ייקוב מארלי
מרים מרגוליס - גברת פיסק
ג'סטין אדוארדס - ג'ון פורסטר
איאן מק'ניס - צ'פמן
ביל פטרסון - מר גרימסבי
מורויד קלארק - קתרין דיקנס
אנה מרפי - טרה/רוח חג המולד של העבר
אדי ג'קסון - אמן הונאות
ניל סלבין - פועל איטלקי
פול קילין - מנהל העבודה של ורן
אלה לנון - מאמי דיקנס
הערות שוליים

↑  McNeice, Katie (December 22, 2016). "‘Black ‘47’ & ‘The Third Wave’ lead Slate of Projects Currently in Production". IFTN. Retrieved December 24, 2016.
↑  "The Man Who Invented Christmas". "Box Office Mojo". Retrieved May 8, 2017.
ד'ת"ץ

ד'ת"ץ (4490)  היא שנה עברית  אשר  החלה ביום א' בתשרי, אור ל-29 באוגוסט 729 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 730. שנה מסוג בשז, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האזור המוטורי המשלים

| --- | --- |
 שיוך:  האונה המצחית 
 מזהים
 מזהה נרוניימס:  3176 
 FMA:  224858 
 מערכת השפה הרפואית המאוחדת:  C3496173 
 
האזור המוטורי המשלים (SMA) הוא חלק מקליפת המוח המעורב בהיבטים מגוונים של תכנון תנועה. הוא מעורב בלמידה וביצוע של התנהגויות הכרוכות ברצף של פעולות.
האזור המוטורי המשלים מקבל מידע מגרעיני הבסיס.
בדומה לקליפת המוח הקדם-מוטורית גם האזור המוטורי המשלים מוציא לפועל את ההתנהגות המתוכננת באמצעות הקשרים שלו לאזור המוטורי העיקרי.
כחלק מתהליך התכנון של התנועה, האזור המוטורי המשלים תורם לניבוי התוצאות התחושתיות שלה עוד בטרם שהיא יוצאת אל הפועל. ניבוי התוצאות התחושתיות הוא היבט חיוני של התכנון המוטורי. זאת משום שמידע זה יכול לשמש כבסיס להשוואה עבור האותות המתקבלים בזמן אמת ולהגביר את דיוק התנועה של השרירים אל עבר היעד הרצוי.
הערות שוליים

1 2  Makoshi, Z., Kroliczak, G., & van Donkelaar, P. (2011). Human supplementary motor area contribution to predictive motor planning. Journal Of Motor Behavior, 43(4), 303-309.
1 2  Neil R. Carlson, (2013). Physiology of Behavior. Boston: Pearson.
↑  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
האפקט האלקטרואופטי

האפקט האלקטרואופטי הוא שינוי של התכונות האופטיות של חומר מסוים כתגובה לשדה חשמלי שמשתנה בצורה איטית ביחס לתדירות האור (ולכן ניתן לקרבו לשדה סטטי). 
המונח מתייחס למספר תופעות שונות שניתן לחלק לשני תחומים:
שינוי בבליעת אור
שינוי מקדם השבירה:
אפקט פוקלס (אפקט אלקטרואופטי ליניארי) - שינוי מקדם השבירה בצורה ליניארית ביחס לשדה החשמלי. רק במספר גבישים ניתן להבחין בתופעה, כיוון שהיא דורשת חוסר סימטרית היפוך. הפעלת שדה חשמלי גורמת לסידור מחדש של התפלגות המטענים בגביש ולעיתים לעיוות צורה קל, אשר משנים את התכונות האופטיות בגביש.
אפקט קר (אפקט אלקטרואופטי מסדר שני) - שינוי מקדם השבירה ביחס ריבועי לשדה החשמלי. בכל החומרים ניתן להבחין באפקט בעוצמות שונות, אולם הוא באופן כללי הרבה יותר חלש מאפקט פוקל.
האזור המבצעי של החוף האדריאטי

מפת הרפובליקה הסוציאלית האיטלקית, שכלל את האזור המבצעי של החוף האדריאטי ואת האזור המבצעי של מרגלות האלפים
החצר ועקבות המבנה בו שכן הכבשן במחנה הריכוז ריזיירה די סן סאבה
האזור המבצעי החוף האדריאטי (בגרמנית Operationszone Adriatisches Küstenland, OZAK או Operationszone Adria; באיטלקית Zona di Operazioni Litorale Adriatico) היה אזור שלטון צבאי שהוקם במלחמת העולם השנייה בצפון-מזרח איטליה ובחלקים מקרואטיה וסלובניה ואשר בירתו הייתה בטריאסטה.
היסטוריה

האזור הוקם ב-10 בספטמבר 1943 בידי הוורמאכט, יומיים לאחר שנחתם הסכם שביתת הנשק עם איטליה במלחמת העולם השנייה. האזור הקיף את שטחם של מחוז פריולי-ונציה ג'וליה, חצי האי איסטריה וחלקה המערבי של סלובניה, והיה כפוף ישירות לרייך אף על פי שהשתייך באופן רשמי לרפובליקה הסוציאלית האיטלקית. 
על המפקדה הצבאית מונה אודילו גלובוצניק, בן טריאסטה, למפקד האס אס והמשטרה (SS – und Polizeiführer) באזור והחל במבצע שזכה לקוד "Einsatz R" (פעולה R) לרדיפה ותפיסת יהודים, פרטיזנים ומתנגדי הנאצים.
ב-20 באוקטובר 1943 הוקם מחנה הריכוז ריזיירה די סן סאבה ברובע סן סאבה בטריאסטה. הוא שימש גם כמחנה ההשמדה היחיד שפעל באיטליה. כ-25,000 בני אדם עברו דרך המחנה וכ-5,000 בני אדם נרצחו בו. ב-29 באפריל 1945 נטשו אנשי האס אס את המחנה, ולאחר שהשמידו ראיות, הרסו את תאי המוות ואת מבנה המשרפות.
ב-30 באפריל 1945 הרימו כ-3,500 לוחמי המחתרת האנטי-פשיסטית האיטלקית "התנועה לשחרור לאומי" (CLN – Comitato di Liberazione Nazionale) את נס המרד בטריאסטה, והשתלטו על כולה, למעט על הנמל הישן, בנין בתי המשפט (Palazzo di Giustizia) וטירת יוסטוס הקדוש (Castello di San Giusto), שנותרו בשליטה גרמנית. למחרת, ביום 1 במאי 1945, נכנס הצבא היוגוסלבי לעיר ושרידי הצבא הגרמני בהנהגת גלובוצניק נסוגו ממנה. 
יום לאחר מכן הגיעה לטריאסטה גם האוגדה השנייה של צבא ניו זילנד במסגרת בעלות הברית, ובאותו יום נכנעו הגרמנים שנותרו בעיר.
דניאל יוב

| --- | --- |

 לידה:  22 בדצמבר 1880 ארד, האימפריה האוסטרו-הונגרית 
 פטירה:  20 בנובמבר 1955 (בגיל 74) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 בן או בת זוג:  בוסקה סימון 
 
דניאל יוֹבּ (בהונגרית: Jób Dániel;‏ 22 בדצמבר 1880, ארד – 20 בנובמבר 1955, בודפשט) היה במאי הונגרי-יהודי, סופר, מתרגם, עיתונאי, במאי תיאטרון. אשתו הייתה בושקה שימון (1970-1909), מלכת היופי הראשונה של הונגריה.
קורות חיים

בשנת 1900 יוב היה עיתונאי של המדיאר הירלאפ. משנת 1907 היה תחילה הבמאי ואחר כך המנהל האומנותי והבמאי הראשי של תיאטרון הקומדיה של בודפשט. משנת 1908 הופיעו עבודותיו במגזין ניוגט. חמש שנים מאוחר יותר, בשנת 1913, הוא הוצג מחזהו "הלילך". בשנת 1918 הועלה תיאטרון הקומדיה המחזה שלו "סערה סתוית". בשנים 1939-1921 ומשנת 1945 עד 1949 היה המנהל האמנותי של תיאטרון הקומדיה. אחרי 1949 עבד באגף המדעי של התאחדות אומנות הבמה. הוא ביים את מחזותיהם של שאנדור ברודי, פרנץ מולנר, דז'ה סומורי ושאנדור הוניאדי.
הפקותיו בתיאטרון

המחזות שהיו הבמאי שלהם במשך הזמן:
שו: פיגמליון
דז'ה סומורי: הרמלין
פרנץ הרצג: שועל כחול
צ'כוב: הדוד וניה
פרנץ מולנר: הברבור
צ'כוב: שלוש אחיות
איבסן: יון גבריאל בורקמן
צ'אפק: RUR
צ'כוב: גן הדובדבנים
מחזותיו ותרגומיו > מחזות

הלילך (1913)
סערה סתוית (1918)
מחזותיו ותרגומיו > תרגומים

אנגל: מעל המים (1904)
צ'כוב: הדוד וניה (1920)
דיוקן עצמי של ואן גוך (1889)

| --- | --- |

 מידע כללי
 צייר:  וינסנט ואן גוך
 תאריך יצירה:  1889
 טכניקה וחומרים:  שמן על בד
 ממדים בס"מ
 רוחב:  54.2 ס״מ 
 גובה:  65 ס״מ 
 נתונים על היצירה
 מספר יצירה:  RF 1949 17 (מוזיאון ד'אורסה) 
 מיקום:  מוזיאון ד'אורסה, פריז
 
הצייר ההולנדי וינסנט ואן גוך מזרם הפוסט-אימפרסיוניזם צייר דיוקן עצמי באמצעות צבע שמן בספטמבר 1889. היצירה נעשתה זמן קצר לפני עזיבת ואן גוך את סן רמי דה פרובאנס שבדרום צרפת, וייתכן כי זהו הדיוקן העצמי האחרון שנוצר על ידו. כיום, היצירה מוצגת במוזיאון ד'אורסה שבפריז.
היצירה

דיוקן עצמי זה היה חלק מ-30 כאלו שיצר ואן גוך בתקופה של כ-10 שנים. הדיוקנים נעשו מפני שלואן גוך לא היה מספיק כסף כדי לשלם לדוגמנים ליצירת דיוקנים של דמויות אחרות. ואן גוך לקח עמו את הדיוקנים לאובר-סור-אוּאז והראה אותם לחברו, ד"ר פול גאשה. ואן גוך גם שלח את הדיוקן לאחיו, תיאו. במכתבו לאחיו, לאור אשפוזו במוסד לבריאות נפש, הוא ציין כי הדיוקן מראה שהבעת פניו שלויה יותר אף על פי שעיניו עדיין חסרות ביטחון. בניגוד למה שכתב ואן גוך, מספר היסטוריוניים סוברים שהיצירה מסמלת אדם הנמצא תחת לחץ וסערת רגשות.
היסטוריונים חלוקים האם זהו הדיוקן האחרון שצייר ואן גוך או שמא דיוקן עצמי של ואן גוך ללא זקן הוא האחרון. יש הסבורים כי דיוקן זה צויר בארל אחרי אשפוזו של ואן גוך בבית החולים לאחר כריתת אוזנו.
מוזיאון ד'אורסה מציג את הדיוקן מאז שנת 1986.
היצירה > דיוקן עצמי מאוסלו (1889)

דיוקן עצמי נוסף נוצר על ידי ואן גוך באותה שנה. הוא נקרא כך מכיוון שהוא שייך למוזיאון בנורווגיה. ב-2020, מוזיאון ואן גוך אימת שיצירה זו נעשתה על ידי ואן גוך. ההערכות הן שדיוקן זה נוצר בעת שהותו של ואן גוך במוסד בסן רמי בין אוגוסט לספטמבר 1889. בדיוקן זה ניכר אדם אשר נמצא במצב נפשי מעורער.
הערות שוליים

↑  דיוקן עצמי במוזיאון ד'אורסה, ‏23 בפברואר 2015
↑  https://archive.org/details/storyofpainting00beck ‏ Beckett, Wendy (1994), The Story of Painting, The Essential Guide to the History of Western Art, Dorling Kidersley
↑  https://news.artnet.com/art-world/van-gogh-self-portrait-reattributed-1755954 ‏ "Experts Conclude That This Odd Self-Portrait of Vincent van Gogh Giving the Side Eye Really Is by the Dutch Master" ‏ ינואר 2020
| וינסנט ואן גוך |
| --- | --- | --- |
| יצירותיו | אגוסטינה סגטורי יושבת בקפה דו טמבורין • אוכלי תפוחי האדמה • אירוסים • בית החולים בארל • בית העירייה באובר • ברושים • גולגולת עם סיגריה בוערת • גן בית הכומר בנונן • גשר לנגלואה בארל • דיוקנו של ד"ר גאשה • דיוקנו של פר טנגי • דיוקן אמו של האמן • דיוקן עצמי ללא זקן • דיוקן עצמי עם אוזן חבושה • דיוקן עצמי של ואן גוך • דיוקנאות של וינסנט ואן גוך • דיוקנה של מאדאם ז'ינו • דרך ברושים וכוכב • דרך ליד ארל • הבית הלבן לעת לילה • הבית הצהוב • הזואווי • הרועה (על פי מילה) • זיכרון הגן באטן • חדר שינה בארל • החמניות • הכיסא של ואן גוך • הכנסייה באובר • הכרם האדום • לה מוסמה • ליל כוכבים • ליל כוכבים מעל הרון • מרפסת בית הקפה בלילה • משפחת רולין • נוף מושלג • נוף עם כרכרה ורכבת • נופי פריז מחדרו של וינסנט ברו לפיק • סמטת אליסקאמפס • סרטן על גבו • עגלה ופר שחור • על סף הנצח • עצי זית •  פרחי פרג • פריחות שקד • קפה הלילה • שדה חיטה עם ברושים • שדה חיטה עם עורבים • שדה חיטה עם עפרוני • שורשי עץ • שני סרטנים |  |
| סרטים | תאווה לחיים (1956) • חלומות (1990) • וינסנט ותיאו (1990) • לאהוב את וינסנט  (2017) • ואן גוך: בשערי הנצח (2018) |  |
| ראו גם | תאו ואן גוך • מוזיאון ואן גוך • מוזיאון ד'אורסה |  |
| --- | --- |
בקרת זהויות :  Joconde: 000PE004188 
דיוקן עצמי, מוזיאון Nasjonalmuseet שבנורווגיה, 1889
דנידין (ראפר)

| --- | --- |
אין תמונה חופשית
 לידה:  21 ביולי 1982  (בן 42) תל אביב-יפו ישראל
 שם לידה:  רוני לוי
 מוקד פעילות:  ישראל 
 תקופת הפעילות:  העשור הראשון של המאה ה-21
 סוגה:  ראפ והיפ הופ
 שפה מועדפת:  עברית 
 חברת תקליטים:  בייס רקורדס
 שיתופי פעולה בולטים:  אבי מסיקה, וויב איש, ד"ר צ'אן, אלון דה לוקו, שורטי, לירון לב, אלון שר, ינון יהל, דיג'יי אונלי, טליסמאן, עומרי 69 סגל, רון נשר, כלא 6
 
רוני לוי (נולד ב-21 ביולי 1982), הידוע יותר בכינוי דנידין, הוא ראפר ומוזיקאי ישראלי.